钦定古今图书集成/明伦汇编/官常典/第121卷 > 孔洙
## 钦定古今图书集成/明伦汇编/官常典/第121卷 > 孔洙

按《西安县志》：五十三代洙，万春子，字思曾，一字景清，
号存斋。理宗淳熙中，袭封衍圣公，通判衢州、吉州、平
江，元授祭酒浙东学校。宋亡，家居不仕。元世祖至元
十九年，立孔子后，廷议寓衢者乃其宗，召赴阙，载封
归鲁奉祀。洙以庙墓在衢，不忍舍去，义让封爵于曲
阜。宗弟治子承绪，世祖曰：“宁违茔而不违亲，真圣人”
后也。自端友后六世衍圣公，其罢封自洙始。